cyanic-selkie/wikianc huggingface dataset:
Carlos Mané
Elokuussa 2016 Sporting CP lainasi Manén Saksan 2. Bundesliigassa pelaavaan VfB Stuttgartiin.
Egyptin vallankumous 2011
Protestit
Sunnuntaina 30. tammikuuta 2011 mielenosoitukset jatkuivat. Egyptin puolustusministeri Muhammad Hussein Tantawi nähtiin mielenosoittajien joukossa Tahrir-aukiolla Kairon keskustassa. Tantawi on myös puolustusvoimien komentaja. Kansainvälisen atomienergiajärjestön entisen johtajan Mohamed ElBaradei valittiin viiden oppositioryhmän edustajaksi neuvottelemaan väliaikaisesta "kansallisen pelastuksen hallituksesta". Kello 18:00 Mohammed ElBaradeia odotettiin keskusaukiolle. Mubarak oli pitämässä samaan aikaan kokousta sotilasjohtajiensa kanssa. Mohamed ElBaradei vaati, että Mubarak eroaa "tänään", "neuvottelematta kaikkien egyptiläisten takia". Muslimiveljeskunta liittyi Elbaradein tukijoukkoon.
Fritz Witt
12. SS-panssaridivisioona Hitlerjugend
Divisioonan koulutusvaihe tapahtui lähinnä Belgiassa. Witt painotti nuorten sotilaidensa kouluttamisessa todenmukaisia taisteluharjoituksia ja -ammuntoja. Divisioonan koulutus jatkui Belgiassa maaliskuuhun 1944, jolloin sen käskettiin siirtyä Normandiaan ja liittyä 1. SS-panssariarmeijakuntaan. Divisioonan harjoitteli jatkuvasti myös Normandiassa. Samalla se pääsi tutustumaan Caenin alueen maastoon, mikä tulisi olemaan erittäin tärkeätä divisioonan tulevia sotatoimia ajatellen. Witt ylennettiin 20. huhtikuuta 1944 Brigadeführeriksi ja 2. kesäkuuta 1944 hän ilmoitti 12. SS-panssaridivisioonan olevan taisteluvalmis.
Normandia
Varhain kesäkuun 6. päivän aamuna 1944 alkoi Normandian maihinnousu. Wittin 12. SS-panssaridivisioona ja maavoimien 21. panssaridivisioona olivat lähinnä maihinnousualuetta olevat panssariyhtymät. Witt antoi heti ensimmäisten maihinnoususta kertovien ilmoitusten jälkeen divisioonalleen taisteluhälytyksen. Panssarijoukkojen siirtäminen etulinjaan vaati kuitenkin Adolf Hitlerin luvan, eikä lupaa saatu ennen kuin vasta kello 14.30. Witt sai käskyn edetä Alenconin-Carrouges’n-Flersin tasalle, ja 21. panssaridivisioonan vasemmalla sivustalla toimien, heittää vihollinen mereen ja tuhota se. Divisioonan etenemistä kohti Sword ja Juno-maihinnousukaistoja vaikeutti suuresti liittoutuneiden rynnäkköhävittäjien toiminta alueella. Hitlerjugend-divisioonan kärki saavutti ryhmitysalueensa Evrecyssä vasta kello 22.00. Witt käski divisioonansa ryhmittyä Caenin pohjoispuolelle itse Caenin kaupungin ja Carpiquet’n lentokentän suojaksi.
Carlos Mané
Mané on edustanut Portugalia kaikissa ikäluokissa alle 15-vuotiaista alle 21-vuotiaisiin. Hän oli mukana saavuttamassa alle 21-vuotiaiden EM-hopeaa 2015.
Fritz Witt
Normandia
thumb|left|300px|SS-Hitlerjugend-divisioonan komentaja, Fritz Witt (kesk.) kahden rykmentinkomentajansa seurassa Normandiassa kesäkuussa 1944.
Egyptin vallankumous 2011
Protestit
ElBaradei puhui mielenosoittajille sunnuntaina 30. tammikuuta Tahririn aukiolla, josta on muodostunut mielenosoitusten keskus. Armeija osoitti voimaansa lennättämällä keskustan yllä hävittäjälentokoneita ja helikoptereita.
Fritz Witt
Normandia
Kesäkuun 7. päivän aamuna Witt käski SS-Standartenführer Kurt Meyerin 25. SS-panssarikrenatöörirykmentin ja 12. SS-panssarirykmentin 2. pataljoonan lyödä etenevän vihollisen ja edetä Englannin kanaalin rannikolle. Hyökkäävät joukot joutuivat ankariin taisteluihin etenevien kanadalaisten kanssa. Wittin miesten eteneminen ei kuitenkaan sujunut toivotulla tavalla, joskin viholliselle aiheutettiin taisteluissa yli 200 miehen tappiot ja sen eteneminen pysäytettiin. Meyer sai käskyn ryhmittyä Caenin luoteispuolelle Authie ja Buronin kylien maastoon suojaamaan Carpiquet'n lentokenttää. 7. ja 8. päivän välisenä yönä SS-Standartenführer Wilhelm Mohnken 26. SS-panssarikrenatöörirykmentti sai tehtäväkseen vallata Norrey-en-Bessinin, Bretteville-l’Orgueilleusen, Putot-en-Bessinin, ja Brouayn kylät Meyerin vasemmalla sivustalla. Mohnken rykmentti hyökkäsi 8. kesäkuuta kello 03.00. Seurasi kiivaita taisteluita ja kanadalaisten vastahyökkäyksiä, eikä Mohnke onnistunut tehtävässään. Hänen rykmenttinsä eteni kuitenkin Norrey-en-Bessinin pohjoispuolelle Brouayn kylään asti. Seuraavien päivien aikana tapahtui etupäässä paikallisia hyökkäyksiä, eikä kumpikaan osapuoli saavuttanut mainittavaa etenemistä.
Divisioona oli onnistunut pysäyttämään vihollisen etenemisen Caenin pohjois- ja länsipuolella, mutta epäonnistunut alkuperäisessä tehtävässään heittää vihollinen mereen. Tehtävän suorittamista vaikeutti suuresti vihollisen musertava ilmaherruus, mies- ja kalustoylivoima, sekä massiivinen tulenkäyttö kenttä- ja laivatykistöllä. Edellä mainituista juuri laivatykistö tulisi olemaan divisioonan komentajalle kohtalokas.
14. kesäkuuta 12. SS-panssaridivioonan komentopaikka sijaitsi Venoixissa, Carpiquet’n lentokentän ja Caenin keskustan välissä. Divisioonan komentopaikka sai täysosuman brittiläisen laivatykistön ampumassa keskityksessä – sillä seurauksella että divisioonan komentaja, SS-Brigadeführer Fritz Witt kaatui. Kranaatinsirpale osui suoraan Wittin kasvoihin ja hän sai välittömästi surmansa. Divisioonan uudeksi komentajaksi käskettiin 25. SS-panssarikrenatöörirykmentin komentaja, SS-Standartenführer Kurt Meyer.
Egyptin vallankumous 2011
Protestit
Mielenosoitukset ja protestoinnit jatkuivat 31. tammikuuta 2011. Turvallisuusviranomaiset ilmoittivat, että ulkonaliikkumiskielto alkaa kello 15:00 ja uhkasivat ampua jokaisen, joka ei sitä noudata.
Sama ryhmä joka asetti päivämäärät tammikuun 25. ja 28. tammikuun päivän protesteille järjesti suurmielenosoituksen helmikuun ensimmäisenä päivänä.
Mubarakin kannattajat ja vastustajat ottivat väkivaltaisesti yhteen Tahririn aukiolla. Mubarakin kannattajat ratsastivat kameleilla ja hevosilla väkijoukkoon. Opposition mukaan Mubarakin kannattajat, joihin kuului poliiseita jotka olivat naamioituneet roistoiksi, aloittivat väkivaltaisuudet joissa satoja loukkaantui. Mubarakin kannattajat heittivät myös Molotovin cocktaileja. Turvallisuusviranomaiset käyttivät kyynelkaasua ja lahjoivat tavallisia kansalaisia hyökkäämään mielenosoittajien kimppuun.
Mubarakin ero, armeija valtaan
Kun mielenosoitukset olivat jatkuneet 18 päivää, presidentti Hosni Mubarak erosi virastaan. Varapresidentti Omar Suleiman ilmoitti televisiopuheessa noin kello 18.00, että presidentti Hosni Mubarak luopuu vallasta.
13. helmikuuta Egyptin televisio kertoi, että armeija on kumonnut perustuslain ja hajottanut parlamentin. Paluuta siviilihallintoon luvataan puolen vuoden päästä tai kun Egyptissä saadaan järjestettyä vaalit.
19. maaliskuuta maassa järjestettiin kansanäänestys perustuslain muutoksista, joissa mm. rajattiin presidenttikaudet kahteen kuuden vuoden kauteen ja sovittiin uuden perustuslain laatimisesta vaalien jälkeen. Jopa 77 % äänestäneistä kannatti ehdotuksia. Kesäkuussa eräät järjestöt kuitenkin vaativat Tahrir-aukiolla uutta perustuslakia ennen parlamenttivaaleja ja uuden presidentin vaalia. Osaltaan kyse oli epäluottamuksesta hallitsevaa sotilasjunttaa kohtaan ja pelko islamistien hallitsemasta tulevasta parlamentista.
Lokakuun alkupuolella maassa oli levottomuuksia koptikristittyjen ja muslimien välillä. Kristityt osoittivat mieltään Tahrir-aukiolla Assuanissa tapahtunutta kirkon polttoa vastaan. Mellakoinneissa ja yhteenotoissa kristittyjen, armeijan ja islamistinuorten välillä televisioyhtiön ja haavoittuneita hoitavan sairaalan edessä kuoli 24.
20. marraskuuta 2011 armeija hajotti Tahrir-aukiolla uuden mielenosoituksen, jonka osallistujat vaativat siirtymistä siviilivaltaan. Ainakin 20 kuoli ja loukkaantuneita oli yli tuhat. Kuukautta myöhemmin kaupungissa oli jälleen levottomuuksia, joissa kuoli kymmenisen. Egyptin kansallisarkisto poltettiin ja sen arvokkaat kokoelmat tuhoutuivat.
Vaalit
Egyptissä järjestetään vaalit parlamentin alahuoneen jäsenten valitsemiseksi kolmessa vaiheessa 2011–2012:
Ensimmäisessä äänestyksessä eri islamistipuolueet saivat yli 65 % äänistä.
Reaktioita
Yhdistyneiden kansakuntien pääsihteeri Ban Ki-moon sanoi 28. tammikuuta 2011 Davosissa järjestetyssä Maailman talousfoorumin kokouksessa, että Egyptin pitää kuunnella kansalaisiaan.
Yhdysvaltain presidentti Barack Obama puhui 29. tammikuuta 2011 noin 30 minuuttia kestävän puhelinkeskustelun Mubarakin kanssa. Puheessaan suurelle yleisölle Obama varoitti väkivaltaisuuksista ja muistutti, että Egypti on Yhdysvaltojen liittolainen, mutta jonka tulee kuunnella kansaansa ja suostua uudistuksiin. Myöhemmin Obama muistutti, että Mubarak oli luvannut hänelle uudistuksia.
Kiina oli sulkenut sanan "Egypti" käyttömahdollisuuden internet-palveluista kansalaisiltaan. Saudi-Arabian kuningas Abdullah bin Abdulaziz al-Saud antoi tukensa Mubarakille ja kritisoi mielenosoittajia. Israel lennätti kansalaisiaan, mukaan lukien diplomaattien perheet, pois Egyptistä. Maan pääministeri Benjamin Netanyahu määräsi hallituksensa pysymään vaiti Egyptin tilanteesta. Egyptin levottumuudet luovat polttoainepulaa Gazan eksklaaviin.
Vallankumouksen jälkeen
Vaalit nostivat kesällä 2012 valtaan Muslimiveljeskunnan ehdokkaan Mohammed Mursin. Egyptissä äänestettiin joulukuussa 2012 uusi perustuslaki, mutta ilman kansan enemmistön tukea, kun suurin osa ei äänestänyt. Mubarakia vastustanut Tamarod-kapinaliike kääntyi vuonna 2012 Mursia vastaan ja järjesti mielenosoituksia. Tämä johtui siitä, että Mursi oli ottanut kaiken vallan itselleen ja islamilaisille, mitä maallistuneet tahot vastustivat. Mursin vastustajat olivat tyytymättömiä talouteen ja Egyptiä uhkavaan islamisaatioon demokratian kustannuksella. Armeija vastusti Mursia. Mursin kannattajat järjestivät omia Muslimiveljeskuntaa tukevia mielenosoituksiaan. Muutamia Mursia vastustavia mielensoittajia kuoli, mikä muutti protestit väkivaltaisiksi. Egyptin armeija kaappasi 3. heinäkuuta 2013 vallan ja syöksi Mursin pois vallasta yrittäen tällä tavoin rauhoittaa Mursia vastustavaa oppositiota. Mutta Mursin kannattajat jatkoivat mielenosoituksiaan pyrkien palauttamaan Mursin valtaan. Mursin kannattajien ja vastustajien välille puhkesi monina eri päivinä kerrallaan jopa kymmeniä tappaneita ja satoja haavoittaneita väkivaltaisuuksia. Väliaikaisena presidenttinä toimi perustuslakituomioistuimen puheenjohtaja Adil Mansour, joka oli armeijan ohjauksessa. Islamistien pääsy Egyptin johtoon oli estetty voimatoimin, ja heihin kohdistunut pidätyksiä ja tappavaa väkivaltaa. Nämä asiat herättivät sekä Muslimiveljeskunnassa että salafistipuolue al-Nourssa vastareaktion. Poliisi tyhjensi väkivalloin muslimiveljeskunnan Kairon protestileirit puolentoista kuukauden jälkeen vallankaappauksesta. Taisteluissa kuoli kymmeniä poliiseja ja 600-2000 Muslimiveljeskuntaa tukevaa mielenosoittajaa. Muslimiveljeskunnan jäsenet hyökkäilivät rajusti Egyptin kristittyjen kimppuun, koska näiden johtaja tuki vallankaappajia. Armeijan johtama väliaikaishallitus julisti 15. elokuuta 2013 maan poikkeustilaan, jonka aikana sotilailla oli tarvittaessa oikeus ampua kovilla protestoijia. Muslimiveljeskunta järjesti uusia protesteja uhmaten poikkeustilaa. Islamistien ja armeijan tukemien maallisten tahojen pelättiin ajautuvan pahenevaan väkivallan kierteeseen.
Tenna
Tenna tarkoittaa muun muassa seuraavaa:
Revenge (1577)
Revenge oli Englannin kuninkaallisen laivaston vuonna 1577 vesillelaskettu 46-tykkinen kaljuuna.
Valmistus
Alus valmistettiin Deptfordin telakalla, missä rakennustöistä vastasi Matthew Baker. Se laskettiin vesille 1577.
Palvelus
Alus osallistui vuonna 1587 Sir Francis Draken johtamaan Cadiziin tehtyyn hyökkäykseen, jonka aikana tuhottiin runsasti Englannin maihinnousua varten kerättyä materiaalia. Drake siirsi alkuvuodesta 1588 lippunsa Elizabeth Bonaventurelta Revengelle. Alus osallistui 29. heinäkuuta Espanjan voittamattoman Armadan tuhoamiseen.
Vuonna 1589 alus oli edelleen Draken lippulaivana, kun hän yritti nousta maihin Portugalissa. Aluksen päällikkönä oli vuonna 1590 Sir Martin Frobisher operaatiossa Espanjan rannikolle etsittäessä aarresaattueita.
Sir Richard Grenville oli 1591 päällikkönä, kun alus etsi Espanjan Etelä-Amerikasta tulevia saattueita. Se joutui elokuussa Azoreilla Espanjan Alonzo de Bazánin komentaman laivaston yllättämäksi. Grenvillen miehistöstä useat olivat sairaina maissa, joten hän päätti odottaa heidän saapumistaan alukselle. Taistelu alkoi 31. elokuuta, mutta viidentoista tunnin tykistötaistelun jälkeen espanjalaiset hyökkäsivät alukseen. Osasto kuitenkin lyötiin takaisin.
Aamulla 1. syyskuuta Revenge oli ilman mastoja ja sen ruumassa oli kuusi jalkaa vettä. Aluksen 250 miehistöstä ainoastaan kuusi oli haavoittumatonta. San Bernabén miehistö lopulta valloitti Revengen. Grenville kuoli saamiinsa vammoihin kaksi päivää myöhemmin. Espanjan laivasto joutui paluumatkalla myrskyyn, jolloin Revenge upposi.
Kansallinen ylösnousemuksen puolue
Kansallinen ylösnousemuksen puolue (, käännetään myös: Nousevan kansan puolue) on Liettuassa toimiva keskusta-oikeistolainen puolue. Vuoden 2008 parlamenttivaaleissa puolue sai 16 paikkaa Seimasiin. Puolue on yksi Andrius Kubiliusin johtaman nykyisen hallituksen hallituspuolueesta.
Puolueen puheenjohtajana toimii Arūnas Valinskas.
Ernest Renshaw
thumb|William ja Ernest Renshaw Ernest Renshaw (3. tammikuuta 1861 Leamington Spa – 2. syyskuuta 1899 Waltham St. Lawrence) oli englantilainen tennispelaaja, joka voitti Wimbledonin tennisturnauksen vuonna 1888.
Wimbledonin kaksinpelin häviävänä osapuolena hän oli neljä kertaa. Yhdessä kaksoisveljensä, William Renshawin kanssa hän voitti Oxfordin yliopiston nelinpelimestaruuden vuosina 1880 ja 1881 sekä Wimbledonin nelinpelimestaruuden viisi kertaa vuosina 1884–1886, 1888 ja 1889.
Marcelino Palentini
pienoiskuva|Marcelino Palentini Marcelino Palentini (17. syyskuuta 1943 Caldogno – 18. syyskuuta 2011) oli Argentiinassa toiminut italialainen roomalaiskatolinen piispa. Hänet vihittiin dehoniaanien papiksi 27. kesäkuuta 1970 ja nimitettiin Jujuyn hiippakunnan johtoon 11. heinäkuuta 1995. Piispaksi vihkiminen seurasi 7. lokakuuta. Pääkonsekraattorina toimi Juan José Iriarte, jota avustivat Carmelo Juan Giaquinta ja Pedro María Olmedo Rivero.
Palentini kuoli 68-vuotiaana virassa.
Anegadanleguaani
Anegadanleguaani (Cyclura pinguis) Brittiläisiin Neitsytsaariin kuuluvalla Anegadan saarella ja istutettuna muutamalla muulla saarella tavattava leguaani. Kansainvälinen luonnonsuojeluliitto eli IUCN on määritellyt sen äärimmäisen uhanalaiseksi lajiksi.
Taksonomia ja evoluutio
thumb|vasen|Yksilö [[Houstonin eläintarhassa.]] Anegadanleguaani kuuluu suomomatelijoiden lahkon leguaanien heimoon ja edelleen sarvikuonoleguaanien sukuun. Lajin kasiosaisen tieteellisen nimen Cyclura pinguis antoi Thomas Barbour vuonna 1917. Sana penguis on kreikkaa ja tarkoittaa rasvaista.
DNA-tutkimusten perusteella sarvikuonoleguaanit levisivät Karibialle 25–15 miljoonaa vuotta sitten. Vanhimmat tunnetut anegadanleguaanin fossiilit ovat peräisin 15 000–35 000 vuoden takaa, ja ne on löydetty Puerto Ricota. Lajilla on varsin rikas perimä, joten sen kannat lienevät romahtaneet vasta hiljattain.
Koko ja ulkonäkö
thumb|vasen|Yksilö [[San Diegon eläintarhassa.]] Anegadanleguaani on yksi suurimmista sarvikuonoleguaanien lajeista. Urokset ovat naaraita kookkaampia. Urosten keskipaino on noin neljä kiloa ja naaraiden 2,9 kiloa, mutta suurimmat yksilöt voivat kasvaa noin 8–10 kilon painoisiksi. Urosten ruumiin pituus on noin 45 senttimetriä ja naaraiden 41,3 senttimetriä. Hännän pituus on lisäksi noin 60 senttimetriä. Ruumiinrakenteeltaan anegadanleguaanit ovat raskastekoisia. Niiden kyljet ovat ruskehtavia. Selän piikit voivat olla turkooseja tai sinertäviä. Nuoret yksilöt ovat aikuisia jonkin verran värikkäämpiä vihreän tai sinivihreän sävyineen.
Levinneisyys ja elinympäristö
thumb|Leguaani luonnollisessa elinympäristössään [[Anegadalla.]] Anegadanleguaania tavataan luonnostaan Brittiläisiin Neitsytsaariin kuuluvalla Anegadan saarella, minkä lisäksi niitä on istutettu Guanan, Neckerin ja Normanin saarille lajin kantojen säilyvyyden takaamiseksi. Anegadanleguaanin fossiileja on tavattu myös Saint Thomasilla ja Puerto Ricossa, joilta laji on kuitenkin sittemmin hävinnyt. Alueella aikanaan sijainnut maamassa käsitti aiemmin Puerto Ricon ja sen lähisaaret.
Tampereen fenomenologia
Tampereen fenomenologiapiiri on Tampereen yliopistossa filosofi Juha Varton ympärille 1980-luvun lopulla syntynyt filosofinen ryhmittymä, jonka keskuudesta on syntynyt runsaasti tutkimusta, kirjoja ja filosofinen aikakauslehti Niin & näin. Toiminta käynnistyi noin vuoden 1988 paikkeilla ja näki kukoistuksensa 1990-luvun alkuvuosina. Filosofiasta valmistui tuolloin huomattavasti tutkijoita, jotka väittelivät tohtoriksi myöhemmin vuosikymmenen lopulla tai 2000-luvun puolella.
Anegadanleguaani
Levinneisyys ja elinympäristö
Anegadan saarella on kokoa 38 neliökilometriä, ja sillä on noin sata vakituista asukasta. Anegadanleguaaneja esiintyy pääasiassa saaren pohjoisosassa noin kolmen neliökilometrin kokoisella alueella. Saarella esiintyviä lajin elinympäristöjä ovat pensas- ja ruohotiheiköt sekä kivikkoiset metsämaat. Anegadanleguaanit käyttävät usein saaren kalkkikiveen muodostuneita koloja suojapaikkoinaan. Jos koloja ei satu muuten olemaan, leguaanit kaivavat maahan koloja itse.
Tampereen fenomenologia
Piirin keskuudessa on tutkittu ja jatkettu erityisesti mannereurooppalaisen filosofian keskeisten ajattelijoiden, kuten Edmund Husserlin ja Martin Heideggerin, työtä. Fenomenologisen filosofian perusajatuksen mukaisesti piirin toimintaa ei ole rajoitettu mihinkään koulukuntaan, vaan Husserlin alkuperäisiä ihanteita myötäillen toiminnassa on haluttu säilyttää pyrkimys arvovapauteen, kriittisyyteen ja tutkimusten karsimiseen tarkoitushakuisuudesta.
Anegadanleguaani
Elintavat
Anegadanleguaanit viettävät huomattavan osan päivästä liikkumatta mihinkään. Ruuan hankintaan kuluu suhteellisesti vain hyvin vähän aikaa. Etenkin aamut kuluvat auringossa paistateltaessa. Liikkumattomuus säästää energiaa ja vettä. Anegadanleguaanit pystyvät kiipeämään puihin, jonne ne hakeutuvat etenkin ravinnon perässä. Leguaanit viestivät keskenään esimerkiksi elein. Päännyökkäilyä käytetään niin aggression osoittamisessa, kuin myös pariuduttaessa. Urokset saattavat ottaa yhteen keskenään lisääntymiskaudella taistellen ja lyöden vastustajaansa hännällään.
Tampereen fenomenologia
Fenomenologisen filosofian ohella piirin jäsenet ovat perehtyneet myös Frankfurtin koulukuntana tunnetun ryhmittymän sekä useiden postmodernistien ja jälkistrukturalistien ajatteluun.
Anegadanleguaani
Elintavat
Parittelu tapahtuu touko-kesäkuussa. Naaraiden kanssa pääsevät tavallisesti lisääntymään uroksista kookkaimmat. Naaraat kaivavat pesäkolon kesä-heinäkuussa. Ne munivat keskimäärin 13 munaa. Muninnan jälkeen naaras peittää pesäkolon ja puolustaa sitä parin viikon ajan. Munien kuoriutumiseen kuluu 90–92 päivää. Kuoriutuneet anegadanleguaanit painavat noin 47 grammaa. Naaraat tulevat sukukypsiksi 7–9 vuoden iässä. Leguaanit kasvavat hitaasti koko aikuisikänsä ajan. Ne voivat elää yli 40-vuotiaksi saakka. Mahdollinen heikko ravintotilanne vaikuttaa etenkin lisääntyvien naaraiden selviämiskykyyn, mikä taas johtaa urosten ja naaraiden määrän epätasapainoon.
Tampereen fenomenologia
Niin & näin -lehden, Tampereen yliopiston filosofian ainelaitoksen julkaisujen ja Eurooppalaisen filosofian seuran julkaisusarjan kautta Tampereen fenomenologiapiiri on ulottanut vaikutuksensa myös yliopistofilosofian ulkopuolelle ja erityistieteilijöiden keskuuteen. Piirin yhteydessä toimineita tieteenharjoittajia ovat muiden muassa Aki-Mauri Huhtinen, Reijo Kupiainen, Tere Vadén, Mikko Lahtinen, Jaana Parviainen, Timo Klemola, Jyri Puhakainen ja Juha Suoranta. Filosofi Jukka Hankamäki kuvaa Suomalaisen nykyfilosofian historiassaan, että aineopintojen ja syventävienkin opintojen opetukseen osallistui kukoistusvuosina salien täydeltä kuulijoita.
Anegadanleguaani
Elintavat
Anegadanleguaanit ovat pääosin kasvinsyöjiä. Tilaisuuden tullen ne voivat kuitenkin käyttää ravinnokseen myös selkärangattomia, kuten kovakuoriaisia, toukkia tai torakoita. Kasvit muodostavat joka tapauksessa anegadanleguaanien ravinnon huomattavan valtaosan. Etenkin vuohien, lampaiden ja nautojen pidon takia leguaanit ovat nykyaikoina keskittyneet etenkin kasveihin, jotka eivät kelpaa ravinnoksi kotieläimille. Tällaisia lajeja ovat esimerkiksi myrkyllinen Croton discolor, joka yksinään muodostaa noin 30 prosenttia leguaanien ravinnosta. Anegadanleguaanit syövät hedelmiä, jotka muodostavat 55 prosenttia niiden ravinnosta. Nuoret yksilöt saattavat syödä muiden ulostetta mahdollisesti hyödyllisten bakteerien takia. Ravintonsa leguaanit löytävät hajun, maun ja kuulonsa avulla. Ne kuulevat esimerkiksi putoavat hedelmät ja voivat kiviä tai maata nuolemalla paikantaa ravintoa kemikaalien kautta.
Tampereen fenomenologia
Erona Helsingin Lacan-piiriin on ollut lähinnä se, että Tampereella perustetun Suomen Fenomenologisen Instituutin ja sen jatkajan, Eurooppalaisen filosofian seuran, yhteydessä harjoitettu mannermainen filosofia on yhdistetty enemmän käytäntöihin ja kulttuurielämään. Sen kautta on osallistuttu yhteiskunnalliseen keskusteluun, kun taas helsinkiläisen Lacan-piirin pohjalle rakentunut toinen suomalainen fenomenologian ja mannermaisen filosofian traditio on ollut eksegeettisempää.
Jorma Malinen
Jorma Malinen (s. 30. syyskuuta 1959 Rovaniemi) on Ammattiliitto Pron puheenjohtaja. Malinen valittiin tehtävään vuonna 2014. Vuosina 2009‒2012 Malinen oli Pron hallituksen jäsen. Ennen liittouraa Malinen työskenteli telakoilla asentajana. Työn ohessa hän kouluttautui automaatiosuunnittelijaksi. 2000-luvun alussa Malinen valittiin telakkayhtiö STX Finlandin eli nykyisen Meyer Turun toimihenkilöiden luottamusmieheksi.
Anegadanleguaani
Uhat ja suojelu
Kansainvälinen luonnonsuojeluliitto eli IUCN on määritellyt anegadanleguaanin äärimmäisen uhanalaiseksi lajiksi. Kannan koko vuonna 2018 oli yhden arvion mukaan 600–800 yksilöä, joista 300–400 oli Anengadan saarella. Kannan uskotaan olevan edelleen laskussa. Kannan laskulla on kolme päätekijää, ihmisten kotieläinten laiduntaminen, aikuisia tappavat villikoirat ja nuorempia yksilöjä tappavat villikissat. Merkittävin syistä on kilpailu ravinnosta kotieläinten kanssa.
Tampereen fenomenologia
Julkaisuja
Suomen fenomenologinen instituutti, SUFI
Juha Varto
Jukka Hankamäki
Aki-Mauri Huhtinen
Vesa Jaaksi
Reijo Kupiainen
Markku Satulehto
Shah-Do Shamshiran moskeija
thumb|225px|Shah-Do Shamshiran moskeija Shah-Do Shamshiran moskeija (”Kahden miekan kuninkaan moskeija”) on keltainen kaksikerroksinen moskeija Kabulin keskustassa lähellä Kabul-jokea. Se rakennettiin 1920-luvulla Amanullah Khanin valtakaudella (1919–1929). Sen rakenne on moskeijaksi epätavallinen. Siinä on useita kerroksia ja se on koristeltu italialaisella stuccolla.
Société Neuchâteloise d’Automobiles
Société Neuchâteloise d’Automobiles oli sveitsiläinen, vuosina 1903–1913 toiminut ajoneuvovalmistaja.
Historia
Aiemmin Henriod Frères -yritystä johtanut Fritz Henriod perusti vuonna 1903 Boudryn pikkukaupunkiin autoja valmistavan yrityksen. Autojen merkkinä käytettiin yrityksen nimestä muodostettua akronyymia SNA. Yhtiön nimi taasen tulee Neuchâtel'n kantonista, jonka alueella Boudry sijaitsee. Vuonna 1906 SNA oli esillä Pariisin Mondial de l’Automobile -näyttelyssä useamman ajoneuvon voimin ja tuloksena oli lukuisia lisenssikyselyjä. Yrityksen toiminta lakkasi rahoitusvaikeuksiin vuonna 1913.
Ajoneuvot
Ensimmäinen malli oli "flat twin" -moottorilla varustettu 6/8 HP. Moottori oli sijoitettu auton keulalle ja voiman siirto neliportaiselta vaihteistolta vetävälle taka-akselille tapahtui kardaaniakselin välityksellä. Tämä malli, samoin kuin kaikki seuraajansa, oli ilmajäähdytteinen. Vuonna 1905 tarjontaa kasvatettiin 10/12 HP- ja 18/20 HP -malleilla. Uusista malleista 10/12 HP oli varustettu kaksi- ja 18/20 HP nelisylinterisellä moottorilla. Pienimmän mallin hinta oli 6000 silloista Sveitsin frangia, keskimmäisen 8000 ja suurimman 12 500 frangia. Vuonna 1907 esiteltiin nelisylinterinen 25/30 HP. Mallin moottorin poraus oli 110 mm ja iskunpituus 130 mm, iskutilavuuden ollessa 4942 cm³. Moottorin hengityksessä imu oli sivuventtiili- ja pako kansiventtiili (OHV) -rakenteella toteutettu. ns. sekaventtiilimoottori. Mallipalettiin kuului myös ketjuvetoinen kuorma-auto.
Sorsan hallitus
Sorsan hallitus voi viitata seuraaviin hallituksiin, joissa Kalevi Sorsa oli pääministerinä:
Musa Çelebi
thumb|262px|Musa Çelebi. Musa Çelebi (n. 1388 – 5. heinäkuuta, 1413) oli prinssi ja vallantavoittelija Osmanien valtakunnassa. Hän oli yksi sulttaani Bayezid I:n pojista, jotka taistelivat valtaistuimesta noin kymmenen vuotta kestäneen hajaannuskauden Osmanien interregnumin aikana.
Sukutausta
Musan isä oli Osmanien valtakunnan yhdeksäs sulttaani Bayezid I ja äiti anatolialaisen ruhtinaan Germiyanoğlu Suleiman Shahin tytär Devletşah Hatun. Musan lisänimi Çelebi tarkoittaa herraa tai herrasmiestä, mutta vielä Bayezid I:n aikana sitä käytettiin myös prinssin arvonimenä. Valtaantulonsa jälkeen Musan veli Mehmed I otti käyttöön shaahin poikaa tarkoittavan arvonimen Shehzade.
Interregnum
Hajaannuskausi sai alkunsa, kun sulttaani Bayezid I jäi vangiksi Timur Lenkille hävittyään Ankaran taistelun 1402. Osmanien valtakunta jäi käytännössä ilman hallitsijaa ja hallinnollinen tilanne vaikeutui entisestään kun Bayezid kuoli vankeutensa aikana seuraavan vuoden maaliskuussa. Osmanien valtakunta jakautui poikien kesken. Vanhin pojista Süleyman hallitsi pohjoista Kreikkaa, Bulgariaa ja Traakiaa, ja hän piti pääkaupunkinaan Edirneä. Toinen pojista İsa julisti itsensä Bursan itsenäiseksi valtiaaksi ja Mehmed, jonka tilukset olivat suurimmat, perusti sulttaanikunnan Amasyaan. Musa jäi vielä Timur Lenkin vangiksi, kuten myös Mustafa, joka vapautui 1405 ja joka yritti nostaa uuden kapinan 1415.
Myös vankina ollut Musa vapautettiin Mehmedin pyynnöstä ja hän tuli Mehmedin liittolaisen Yakub Germiyanilaisen vastuulle. Mehmed puolestaan kukisti İsan ja hänestä tuli valtakunnan Anatoliassa sijaitsevan osan yksinhallitsija. Hän ei kuitenkaan pystynyt haastamaan Süleymania yksin, vaan Süleyman marssi Bosporinsalmen yli ja valloitti läntisiä osia Anatoliasta. Vahvistaakseen asemaansa Mehmed liittoutui Musan kanssa Kırşehirissä ja suurin osa Anatolian beylikeistä (ruhtinaskunnista) asettui tukemaan liittoutumaa.
Musa matkusti Eurooppaan ja liittoutui Valakian vasalliruhtinaan Mircea I:n kanssa Süleymania vastaan. Näin Süleyman joutui käymään kahden rintaman sotaa Mehmediä vastaan idässä ja Musaa vastaan pohjoisessa. Süleyman onnistui kuitenkin kukistamaan Musan pääarmeijan Kosmidionin taistelussa 15. kesäkuuta 1410. Musa jatkoi kahakointia Süleymania vastaan Serbiassa ja Bulgariassa sekä onnistui taivuttelemaan Süleymania tukeneita vasalleja kääntymään hänen puolelleen. Hän onnistui valtaamaan Edirnen 1411. Süleyman kuoli tässä yhteydessä, joko Musan käskystä tai pakomatkallaan Musalle uskollisten joukkojen tappamana.
Vallanjakaja
On epäselvää miten Musa ja Mehmed sopivat tulevasta vallanjaosta liittoutuessaan Süleymania vastaan, mutta Musa julisti itsensä Euroopan osien hallitsijaksi, samalla kun Mehmed näki hänet vasallinaan. Kostoksi Bysantille, joka oli tukenut Süleymania Kosmidionin taistelussa Musa ryhtyi piirittämään Konstantinopolia. Tämä tapahtui Mehmedin toiveita vastaan ja Bysantin kuningas Manuel II Palaiologos hakikin tukea Mehmediltä. Mehmed kääntyi Musaa vastaan ja liittoutui Bysantin kanssa.
Markku Saukko
Markku Saukko (s. 30. toukokuuta 1974 Oulu) on suomalainen historian ja yhteiskuntaopin lehtori, toimittaja ja tietokirjailija.
Musa Çelebi
Vallanjakaja
Seuranneessa sodassa Musa oli aluksi voittoisa, mutta vuonna 1413 Serbian despootti Stefan Lazarević, turkkilaisten Dulkaridien Bey ja osa Musan kenraaleista siirtyivät Mehmedin puolelle. Musan armeija ja Mehmedin vahvistuneet joukot ottivat yhteen Çamurlun taistelussa Bulgariassa. Taistelu päättyi Musan tappioon ja hän haavoittui sen aikana. Musa kuoli pakomatkallaan 5. heinäkuuta 1413. Mehmed julistautui Osmanien valtakunnan kiistattomaksi hallitsijaksi ja Osmanien interregnum päättyi.
Markku Saukko
Elämä
Saukko julkaisi ensimmäiset lehtikirjoituksensa teini-iässä Erä-lehdessä ja Metsästys ja kalastus -lehdessä. Hänet palkittiin nuorille suunnatussa eräharrastus-aiheisessa kirjoituskilpailussa. Intohimo jalkapalloon syttyi jo nuorena, ja Saukko on pelannut jalkapalloa useissa seuroissa alasarjatasolla.
Saukko valmistui ylioppilaaksi vuonna 1993 Tervolan lukiosta. Saukko opiskeli vuosina 1995–2001 Suomen ja Skandinavian historiaa, yleistä historiaa, aate- ja oppihistoriaa, valtio-oppia, sosiologiaa ja kasvatustiedettä Oulun yliopistossa sekä teologiaa Helsingin yliopistossa. Saukko valmistui filosofian maisteriksi 2001 ja on historian, yhteiskuntaopin, uskonnon ja elämänkatsomustiedon opettaja.
Saukko valittiin vuoden jalkapallotoimittajaksi Suomen Palloliiton Captain’s Ball Gaalassa 2019.
Yksityiselämä
Saukko on naimisissa Tiina Saukon kanssa. Hänellä on kaksi aikuista lasta.
Saukon tärkeimpiin harrastuksiin kuuluvat monipuolinen urheilu, perhokalastus, mökkeily, kirjallisuus, musiikki ja luonto.
John Hopkins
John Hopkins (s. 1974 Lontoo, Englanti) on englantilainen näyttelijä. Hän on näytellyt muun muassa televisiosarjoissa Midsomerin murhat, Family Affairs ja Robin Hood. Hän näytteli vuonna 2010 valmistuneessa elokuvassa Liisa Ihmemaassa.
Fylkesvei 724 (Sogn ja Fjordane)
Fylkesvei 724 tai Fylkesveg 724 (lyhennettynä Fv724) on seututie, joka sijaitsee Sognin ja Fjordanen läänissä, Länsi-Norjassa. Tie kulkee Strynin kunnassa olevassa Oldedalen-laaksossa, Oldenin ja Briksdalsbre Fjellstoven välillä. Tien pituus on 22,1 kilometriä.
Guild Wars 2
Guild Wars 2 on ArenaNetin kehittämä ja NCsoftin julkaisema massiivinen monen pelaajan verkkoroolipeli, joka on jatkoa Guild Warsille.
Guild Wars 2 soveltaa uutta pelimoottoria, joka mahdollistaa muun muassa kierimisen, hyppimisen sekä uimisen. Suuria muutoksia on tehty PvP- ja PvE-puoleen, sekä hahmon luontia ja muokkaamista on laajennettu esimerkiksi laajemmalla kasvojen muokkauksella ja varusteiden värjäyksellä. Pelin suljettu beetatestaus aloitettiin 16. joulukuuta 2011. NCsoft julkaisi pelin 28. elokuuta 2012.
Pelin ensimmäinen maksullinen lisäosa, Heart of Thorns, julkistettiin 24. tammikuuta 2015. Heart of Thorns lähettää pelaajat Maguuman viidakkoon jossa Mordremoth niminen lohikäärme on herännyt Tyrian maailmaa uhkaamaan. Lisäosa lisää peliin mm. uusia alueita, uuden hahmoluokan (Revenant), uusia erikoistumisia kaikille hahmoluokille, uuden "mastery" -hahmokehitysjärjestelmän ja tekee muutoksia moneen nykyisen pelin osa-alueeseen. Pelin toinen lisäosa Path of Fire julkaistiin 22. syyskuuta 2017 ja se lisää peliin ratsut ja uudet erikoistumiset kaikille hahmoluokille. 12. maaliskuuta 2020 julkistettiin tieto kolmannesta lisäosasta End of Dragons, jonka on määrä päättää pelin lohikäärmeisiin keskittyvä tarina ja antaa tilaa uudelle juonelle. Lisäosan oli määrä ilmestyä vuonna 2021 mutta julkaisu siirtyi seuraavan vuoden puolelle. End of Dragons -lisäosa ilmestyi lopulta 28. helmikuuta 2022.
Pelaaminen
Alkuperäisen Guild Warsin tavoin Guild Wars 2:sta ei peritä kuukausimaksua, vaan pelipalvelinten ylläpitäminen rahoitetaan maksullisilla lisäosilla, laajennuksilla ja mikromaksuilla. Uutta Guild Wars 2:ssa on useat palvelimet, ”Maailmat” (worlds). Pelaajaa ei pakoteta pelaamaan vain yhdellä palvelimella, vaan sitä voi halutessaan vaihtaa. Pysyvä palvelimen vaihtaminen maksaa pelirahaa (gems), mutta muilla palvelimilla voi milloin tahansa pelata lukuun ottamatta palvelimen World versus World -taisteluja. Pelissä on yhteinen iso pelimaailma, joka on alati muuttuva pelaajien tekemien päätösten perusteella, mutta yleisestä pelimaailmasta eriytettyjä instanssialueitakin löytyy: esimerkiksi pelaajan kotialue rotunsa pääkaupungissa sekä luolastot. Luolastot (dungeon) ovat instansseja, joihin pääsee enintään viiden pelaajan ryhmä taistelemaan tietokoneen kontrolloimia vastustajia (PvE).
Guild Wars 2 on suunniteltu toimimaan mahdollisimman suuressa osassa keskivertotietokoneista. Tehovaatimukset ovat kuitenkin korkeammat kuin edeltäjällä.
Pelaajat voivat ihmisten lisäksi pelata myös neljällä muulla lajilla, jotka ovat charr, norn, asura ja sylvari. Pelattavia hahmoluokkia on kahdeksan. Jatkavia hahmoluokkia ovat Soturi (Warrior), Nekromantikko (Necromancer), Samooja (Ranger), Elementalisti (Elementalist) ja Lumoaja (Mesmer). Uusia hahmoluokkia ovat Puolustaja (Guardian), Varas (Thief) ja Insinööri (Engineer). Guild Wars 2:ssa ei ole parantajahahmoluokkia, joka on suuri muutos Guild Warsiin nähden ja siihen mitä massiivisissa monen pelaajan verkkoroolipeleissä on totuttu näkemään.
Maailma
Guild Wars 2:n pelimaailma on kaikille pelaajille yhteinen ja muuttuu dynaamisten tapahtumien (dynamic events) vaikutuksesta. Tapahtumat korvaavat tavallisissa MMORPG-peleissä tunnettuja tehtäviä. Tavallinen tapahtuma saattaa alkaa esimerkiksi kentaurien hyökkäyksestä kylään. Pelaaja huomaa tapahtuman esimerkiksi metsästä nousevan savun perusteella tai kyläläisten juostessa karkuun ja huutaessa apua. Erillistä tehtävän hyväksyntää ei tarvita, vaan riittää että pelaaja osallistuu kylän pelastamiseen. Palkinnon ja kiitokset pelaaja taas saa automaattisesti kylän vanhimmalta taistelun päätyttyä. Jos pelaaja päättää olla puolustamatta kylää, hyökkääjät todennäköisesti valloittavat kylän ja alkavat rakentaa siitä omaansa ja jopa jatkavat seuraavaan kylään. Tapahtumia on erilaisia ja ne muokkautuvat pelimaailman tilanteen perusteella. Ne saattavat myös luoda ketjuja, joissa toisen tapahtuman päättymisestä seuraa toinen ja niin edelleen.
Pelimaailmasta myös suuri osa keskittyy pelkästään vedenalaisiin maailmoihin. Hahmoluokkasidonnaisia vedenalaisia aseita on monia.
Kotikaupungit
Jokainen rotu on rakentanut itsellensä oman pääkaupungin, josta kyseisen rodun pelaaja aloittaa pelinsä ja jossa pelaajan kotialue on. Pääkaupungeista pääsee Asuroiden portaaleilla nopeasti ja maksutta muihin pääkaupunkeihin.
Asuroiden kotikaupunki on Rata Sum, joka koostuu leijailevista kivisistä objekteista. Asurarakennelmat ovat usein sekoitus taikuutta ja teknologiaa.
Ihmisrodun pääkaupunki on Divinity’s Reach, joka on pyöreän kivimuurin sisälle rakennettu seitsemään osaan jaettu kaupunki (kauppa-alue, kotialue…)
Hahmo
Hahmon luonti on laajentunut alkuperäiseen peliin verrattuna. Hahmon luonti koostuu seuraavista valinnoista.
Sukupuoli
Mies tai nainen, uros tai naaras. Rodusta riippuen.
Hahmoluokka
Hahmoluokkia on pelissä yhdeksän, joista valitaan yksi. Erikoistumisluokat mukaan lukien hahmoluokkia on 18.
Fyysinen ulkomuoto
Guild Wars 2:ssa pystyy Guild Warsin tavoin muokkaamaan hahmon korkeutta ja kasvoja. Erityisesti kasvojen muokkaaminen on kehittynyt edeltäjästään erittäin monipuoliseksi. Muokattavissa on lähes kaikki kulmakarvoista leukaluun leveyteen. Sivun lopussa on videolinkki ja videon kautta saa hahmonluonnista paremman kokonaiskuvan.
Oma tarina
Vaikkakin pelaajan tarina muokkautuukin pelaajan tekemien valintojen takia, pelaajan tarinan juuret perustuvat hahmonluontivaiheeseen. Hahmonluonnissa hahmon ulkomuodon lisäksi tarinalle luodaan pohja vastaamalla pelin asettamiin kysymyksiin.
PVP
Pelaajien keskinäiset taistelut sijoitetaan pääasiassa kahteen kastiin joista toinen on Structured PvP ja toinen World PvP.
Structured PvP
On pelimuoto, jossa pelaajat ottavat toisistaan mittaa tasa-arvoisissa taisteluissa, joissa vain pelaajan taito merkitsee. Tyyli jakautuu kahteen pääosaan joista toinen on Tournament ja toinen Pick-Up Play. Tournament -muoto on samantapainen verrattuna alkuperäisen Guild Warsin kiltasotiin, joissa pelaajien kokoamat viiden pelaajan ryhmät taistelevat toisiaan vastaan erilaisissa areenoissa tyylisesti. Pick-up play mahdollistaa jopa kahden erillisen pelaajan keskinäisen taistelun toisiaan vastaan. Pelaajamääriä taisteluissakin pystyy valitsemaan esimerkiksi 1vs1, 4vs4 tai 8vs8. Pystyt valitsemaan itse oman tiimisi tai mennä vain yksin odottamaan taistelua ja päästä sattumanvaraiseen tiimiin.
Gamescom 2011 -messuilla esiteltiin Structured PvP suurelle yleisölle, jossa vastakkain pelasivat viisi ArenaNetin työntekijää ja Guild Boon Control -tiimi taistelivat vastakkain kahden ottelun verran. Sivun lopussa on linkki videoon.
World PVP (World VS World)
On maailmojen eli palvelinten välinen taistelumuoto, jossa sadat tai jopa tuhannet pelaajat taistelevat yhdessä toista maailmaa vastaan. Taistelut kestävät aina yhden viikon ja ovat jatkuvasti käynnissä. Taisteluun voi mennä halutessaan ja näin ollen myös lähteä taistelusta vapaasti. Taistelun tiimellyksessä valloitetaan linnakkeita, kaivoksia ja kyliä, sekä pidetään kauppareitit puhtaina vihollisista ja rakennetaan ja soditaan jopa sotakoneilla. Näin ollen voidaan olettaa, että nämä taistelualueet ovat jättimäisiä ja vallattavaa sekä tuhottavaa riittää.
Hahmon hallinta
Pelin kontrollointi ja liikkumistapa tulee muuttumaan suuresti. Monista muista MMORPG-peleistä tuttu ”klikkaa ja liiku” (click to move) -hahmonliikuttamistapa on poistettu kokonaan. Taistelun kontrollointi tulee kokemaan radikaaleja muutoksia jotka eivät ole tyypillisiä perinteisille MMORPG-peleille. Taistelu on entistä aktiivisempaa; mukaan lukien pohjassa pidettävät torjuntataidot, maahan kohdennetut taiat ja hyökkäykset sekä taidot, joilla pelaaja voi torjua aluevahinkoa tekevien taitojen vaikutuksen.
Guild Wars 2:n uuden pelimoottorin myötä peliin tulee mukaan myös liikkuminen pystysuunnassa, joka mahdollistaa hyppimisen esteiden yli niin kuin myös sukeltamisen ja taistelun veden alla. Uudella hahmon animoinnin koodauksella mahdollistetaan monien taikojen, hyökkäysten ja taitojen käytön liikkuessa parantaen näin taistelun sulavuutta.
Grafiikka ja lisää pelimoottorista
Alkuperäisen Guild Warsin pelimoottoria on paranneltu tukemaan vielä yksityiskohtaisempaa pelimaailmaa sekä laajempia valoefektejä ja varjoja kuin alkuperäisessä pelissä. Äänipuolta ja tarinankerrontavideoita on paranneltu entisestä. Taitojen aktivointijärjestelmää on kehitetty joustavammaksi ja liikkuvutta on lisätty parantamaan taistelukokemusta.
Pelitaidetta tullaan käyttämään tarinankerrontavideoilla ja latausruuduissa.
Peli tukee DirectX 10:tä, mutta se ei ole pakollinen. Guild Wars 2 käyttää Havok-fysiikkamoottoria sekä näkymättömien objektien (esimerkiksi toisen objektin takana oleva objekti) efektien poistoa, joka parantaa suorituskykyä raskaissa peleissä.
Juoni
Pelin juoni sijoittuu fantasiamaailma Tyriaan, 250 vuoden päähän Guild Warsin ensimmäisen, sekä viimeisen laajennuksen, Eye of the Northin tapahtumista. Viisi lohikäärmettä muinaisilta ajoilta heräävät mannermaan syvyyksissä ja nousevat jälleen luomaan tuhoa ympäri Tyriaa, sekä turmelemaan sen asuttajia. Heistä ensimmäinen, Primordus heräsi Asuran kotisijoilla, häätäen heidät maanpinnalle. Poismenneiden kääpiöiden mailla, kaukana vuoristoissa lohikäärme Jormag herää ja yksi Kristalliaavikolla. Neljäs lohikäärme, Zhaitan, herää Orrin valtakunnan raunioista katkaisten yhteydet muihin maanosiin, Canthaan (Factions) ja Elonaan (Nightfall). Ihmiset, jotka ennen olivat vallitseva rotu Tyriassa, ovat kärsineet useita menetyksiä sotien ja myrskyjen takia. Heidän määränsä on pienentynyt suuresti muiden rotujen tasolle. Ikivanhat ja uudetkin rodut nousevat vastustamaan pahuutta. Kaupunkeja on tuhottu ja rakennettu uudelleen, valtakuntia valloitettu ja uudistettu uusien hallitsijoiden myötä. Tyria on muuttunut paljon tässä ajassa.
Pelaajien on yhdistettävä toisilleen jopa vihamieliset rodut vastustamaan yhteistä vihollista. Sitä vaaditaan, jotta lohikäärmeet ja heidän sotajoukkonsa voidaan pysäyttää.
Pelimaailman tapahtumista voi lukea lisää kolmesta kirjasta Ghosts of Ascalon, Edge of Destiny ja Sea of Sorrows.
Kehitys
Guild Wars 2 julkistettiin Eye of the North -lisäosan julkistamisen yhteydessä 27. maaliskuuta 2007. Samalla ilmoitettiin, että Guild Warsin episodimaisten lisäosien teko lopetetaan Guild Wars 2:n takia. Kokonaan uuden pelin valmistamisen syyksi ilmoitettiin suuri parannusten määrä, joita pelintekijät halusivat tehdä. Niitä varten tarvittiin kokonaan uusi pelimoottori.
Pelintekijät hylkäsivät sekä alpha- että betatestin, joita he olivat käyttäneet alkuperäisen Guild Warsin työstön aikana. ArenaNet oli huomannut, että pelaajien käsitys beta -testeistä oli muuttunut. Heidän mielestään beta -testejä nykyään pidettiin ikään kuin demo -versioina, joita kokeillaan ennen ostamista, eikä pelin testaamisina, joilla etsittäisiin vikoja pelistä. Vuodelle 2008 ilmoitettu betatesti hylättiin juuri tästä syystä. Pelintekijät halusivat antaa muuttuneelle ”betatestikansalle” mahdollisimman hyvän pelikokemuksen.
Elokuussa, vuonna 2009 ArenaNetin mielestä peli oli sen verran hyvässä kunnossa, että se viitsittiin näyttää suurelle yleisölle. He julkistivat ensimmäisen trailerin Gamescom -pelimessuilla Saksassa, jossa esiteltiin luonnospiirustusten lomassa pelisarjan kehittynyttä grafiikkaa, uusia pelattavia rotuja ja esimerkiksi mahdollisuuden hyppiä sekä uida.
Marraskuussa, vuonna 2009 NCSoftin toimitusjohtaja Jaeho Lee ilmoitti, että pelin julkaisuaika oltiin suunniteltu vuoden 2010 lopulle, mutta sanoi että peli julkaistaan todennäköisimmin vuoden 2011 puolella.
Ensimmäinen julkinen demo oli kokeiltavissa vuonna 2010 Gamescom -pelimessuilla Saksan Colognessa 19.-22. elokuuta. Pelin sai erittäin paljon positiivista palautetta messuilla olleilta testaajilta, ja myös videot, joita on julkaistu ympäri internetiä, ovat saaneet paljon hyvää palautetta.
Vuonna 2011 Arenanet julkisti tiedon, että vuoden 2011 aikana pelistä tulee olemaan ainakin suljettu betatesti ja tästä saatujen tietojen perusteella määritellään avoimen betatestin aika ja pelin julkaisu.
Suuret muutokset Guild Wars 2:ssa verrattuna alkuperäiseen ja muihin MMORPG-peleihin ovat taidot (skills). Guild Wars 2:ssa taitoja voi olla yhdessä buildissa kymmenen kappaletta, joista viisi ensimmäistä perustuu aseeseen. Sauvan valittaessa taidot ovat elementaali -painotteisia esimerkiksi meteorisade, joka tekee isolle alueelle vahinkoa ja näin ollen kaikille alueella oleville vihollisille vahinkoa, kun taas miekan valittaessa taidot ovat nopeita lähikontaktihyökkäyksiä, jotka vaikuttavat myös ympäröiviin vihollisiin, käytössä olevasta taidosta riippuen. Kun aseena on jousi tai kivääri, taidot ovat tarkoitettu pitkän kantaman taisteluun. Loput viisi taitoa pelaaja valitsee itse ja nämä koostuvat yhdestä parannus- (heal skills), yhdestä eliitti- (elite skills) ja kolmesta avustustaidosta (utility skills). Avustustaidot voivat esimerkiksi nostaa hahmon tekemää tai laskea vihollisen tekemää vahinkoa.
Taitojen aiheuttamat tilat viholliseen tai itseesi näkyvät selvemmin Guild Wars 2:ssa kuin muissa peleissä. Tähän kehittäjät ovat pyrkineet, jottei pelaajien tarvitse olla lukemassa jatkuvasti eri taitojen selostuksia siitä mitä ne tekevät. Pelaaja näkee selvästi esimerkiksi myrkytyksen, heikkouden ja verenvuodon sekä vihollisessa että itsessään – eikä erillistä selitystä tilanteessa vaadita.
Vuoden 2012 aikana ArenaNet järjesti useita beta-viikonloppuja ja palvelinten sietokykytestejä, joiden aikana pelin ennakko-ostaneet pääsivät pelaamaan ja mahdollisesti korjauttamaan virheitä. Beta-viikonloppujen aikana peliin tehtiin suuriakin muutoksia, muun muassa hahmoluokkien välistä tasapainoa korjattiin. Lisäksi pieniä bugeja korjattiin julkaisuversioon.
Peli julkaistiin 28. elokuuta 2012, mutta pelin ennakkoon ostaneet saivat kolmen päivän varaslähdön ja ennakkotilaajan yhden päivän. Varaslähtöpäivinäkin pelaajat kohtasivat yhteysongelmia, eivätkä päässeet kirjautumaan peliin palvelinongelmien takia. Ongelmat jatkuivat paikoitellen aina julkaisupäivään asti ja siitä eteenpäin. Muun muassa pelin Trading Post -ominaisuus oli poissa käytöstä monta viikkoa.
Musiikki
Guild Wars 2:n musiikin säveltää ensimmäisenkin osan musiikkeja aikaisemmin säveltänyt Jeremy Soule. Hän on myös säveltänyt tunnettuun The Elder Scrolls -pelisarjan kolmeen uusimpaan peliin musiikit.
Keniankottarainen
Keniankottarainen (Lamprotornis hildebrandti) on kottaraisten heimoon kuuluva afrikkalainen varpuslintu.
Levinneisyys
Keniankottaraista tavataan Keniassa ja Tansaniassa. Lajin on kuvattu olevan harvinainen. Sen levinneisyysalue on kuitenkin laaja ja kannankehitys stabiili, joten se on luokiteltu elinvoimaiseksi.
Srinath Kale
Srinath V. Kale (s. 1. kesäkuuta 1972) on intialainen kuvataiteilija, joka asuu Sandurussa Bellaryn piirissä Karnatakan osavaltiossa. Hän on merkittävä kuvataiteilija.
Hänen työnsä ovat runollisia tarinoita naisen ja miehen ikuisesta leikistä. Vahvasti eroottisväritteisiä, ja naisen valtaa mieheen käsitteleviä kuvia. Hänen työnsä ovat pääosin öljyväritöitä. Hän maalaa myös vesiväritutkielmia Intian historiallisista maisemista. Hän asuu lähellä Hampin maailmanperintökohdetta ja on kuvannut vesivärein Hampin maisemia.
Kalen töitä oli näytteillä Turun Työhuone-Galleria Linnankatu 33:ssa keväällä 2015. Näyttelyn järjesti Kalen suomalainen ystävä Maria Laitakari. Näyttelyn avajaisissa vieraili Intian Suomen-suurlähettiläs, ja itse taiteilija teki samassa yhteydessä ensimmäisen matkansa Intian ulkopuolelle.
Srinath V. Kalen isä V. Kale oli Intiassa tunnettu näytelmäkirjailija, runoilija ja muotokuvamaalari.
The Two Orphans
The Two Orphans on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä romanttinen draamaelokuva, jonka pääosassa on Theda Bara. Elokuvan oletetaan olevan nykyisin kadonnut.
The Two Orphans perustuu ranskalaisten Adolphe d’Enneryn ja Eugène Cormonin romaaniin ja näytelmään Les deux orphelines (1872). Romaanin ja näytelmän oli kääntänyt englannin kielelle N. Hart Jackson. Les deux orphelines’ta oltiin esittämässä juuri silloin Brooklyn Theaterissa, jolloin teatterin tuhosi 5. joulukuuta vuonna 1876 tuhoisa tulipalo.
Elokuvan tuotanto- ja jakeluyhtiönä toimi Fox Film Corporation, ja se kuvattiin työnimellä The Hunchback Foxin studioilla New Jerseyn Fort Leessä ja Kanadan Québecissä. The Two Orphans sai Yhdysvaltain ensi-iltansa 6. syyskuuta vuonna 1915. Elokuvasta tuli ensimmäinen näytelmän pitkä elokuvasovitus. Ennen vuoden 1915 versiota oli tehty kolme lyhytelokuvaa vuosina 1910 ja 1911. Vuonna 1921 D. W. Griffith teki oman elokuvasovituksensa näytelmästä. Elokuvan Orpolapset pääosissa ovat Dorothy Gish ja Lillian Gish.